આવા અમૂલ્ય ગ્રંથનું આપણે ખૂબ જ સ્નેહ પૂર્વક અને શ્રદ્ધાપૂર્વક વાંચન કરવું જોઈએ. તેના ઉપર ચિંતન અને મનન કરીને આપણે આપણી ફરજોને પૂરી કરવાનો નિશ્ચય કરવો જોઈએ. વેદો દ્વારા આપણને સાંસારિક અને આધ્યાત્મિક બંને પ્રકારનું ઉચ્ચ કોટિનું જ્ઞાન પ્રાપ્ત થાય છે. વેદોનું અધ્યયન આપણને પાપોથી બચાવી લે છે. આપણા જીવનમાં આશા અને આનંદ પ્રગટાવે છે. જીવનને શાંત, પવિત્ર, અને વિકાર રહિત બનાવે છે. આપણને ખોટા રસ્તેથી પાછા વાળીને સાચા રસ્તે લઈ જાય છે અને જ્યારે આપણે ભટકી જઈએ છીએ ત્યારે તે આપણને સાવધાન અને જાગૃત પણ કરી દે છે.